इस संबंध में पूर्व केंद्रीय मुख्य सूचना आयुक्त वजाहत हबीबुल्लाह ने माना है कि केंद्र सरकार के अंतर्गत काम करने वाले विभागों में अनुभाग अधिकारियों को केंद्रीय लोक सूचना अधिकारी (सीपीआइओ) बनाया जाता है, जिनके पास बहुत कम सूचना उपलब्ध होती है, जबकि पूर्व केंद्रीय सूचना आयुक्त शैलेश गांधी के मुताबिक अगर आवेदक सटीक सवाल पूछेंगे तो लोक सूचना अधिकारी उसका आसानी से जवाब दे सकेंगे। वजाहत हबीबुल्लाह का यह भी मानना है कि केंद्रीय लोक सूचना अधिकारी को उप-सचिव के स्तर का होना चाहिए, ताकि सही सूचना आवेदक को मिल सके।